
Fenntartható Fejlődési Céloknak való vállalati megfelelés mérése Global Reporting Initiative ESG jelentési módszertan alapján

A dolgozat célja a Fenntartható Fejlődési Célok (SDG-k) vállalati jelentéseinek és megfelelőségének vizsgálata a Global Reporting Initiative (GRI) módszertan alkalmazásával. Az ESG (környezeti, társadalmi és irányítási) jelentések és az SDG-k összehangolása alapvető fontosságú a fenntarthatósági célok elérésében. A kutatás bemutatja az európai és globális fenntarthatósági politikák szerepét, különös tekintettel az Európai Unió vezető szerepére az olyan kezdeményezések révén, mint a Zöld Megállapodás és a CSRD szabályozás. A tanulmány szekunder és primer kutatási módszerekkel vizsgálja különböző iparágak (autóipar, technológia, energia, egészségügy) vállalatainak fenntarthatósági jelentéseit. A statisztikai elemzések feltárják az SDG jelentések hiányosságait, valamint a különbségeket az iparágak közötti ESG és SDG megfelelésben. Az eredmények rámutatnak, hogy az SDG-k jelentése nem egységes, gyakran hiányzik az alátámasztottság és a harmonizáció. A tanulmány javaslatokat fogalmaz meg az egységes jelentési szabályok és módszertanok kialakítására, amelyek elősegíthetik a vállalatok fenntarthatósági teljesítményének pontosabb értékelését.



